Η παγκόσμια πρεμιέρα της ταινίας πραγματοποιήθηκε στις 8 Δεκεμβρίου στη Νέα Υόρκη και κυκλοφόρησε στους κινηματογράφους των Ηνωμένων Πολιτειών στις 25 Δεκεμβρίου 2014. Απέσπασε κυρίως θετικά σχόλια από τους κριτικούς με τους περισσότερους να επαινούν τις ερμηνείες, τον τόνο και την παραγωγή της ταινίας. Έλαβε τρεις υποψηφιότητες για Όσκαρ, ανάμεσά τους και για Β' Γυναικείου Ρόλου για την ερμηνεία της Στριπ και τρεις υποψηφιότητες για Χρυσή Σφαίρα, μεταξύ των οποίων και για Καλύτερη Ταινία - Κωμωδία/Μιούζικαλ.